פריס ג'קסון

פריס-מייקל קתרין ג'קסון (באנגלית: Paris-Michael Katherine Jackson; נולדה ב-3 באפריל 1998) היא דוגמנית, שחקנית, זמרת ומוזיקאית אמריקאית. היא בתו השנייה של מייקל ג'קסון.

ביוגרפיה 
ג'קסון נולדה ב-3 באפריל 1998 בעיר בוורלי הילס שבמדינת קליפורניה בארצות הברית. היא בתם של הזמר האמריקאי מייקל ג'קסון ודבי רואו. יש לה שני אחים, אח הגדול ממנה בשנה - פרינס מייקל, ואח הקטן ממנה בארבע שנים - פרינס מייקל השני. כשהייתה בת שנה התגרשו הוריה והיא ואחיה עברו למשמורת של ג'קסון. היא גדלה בחוות נוורלנד עם אחיה והסנדקים שלה הם אליזבת טיילור ומקולי קאלקין. לאחר שאביה נפטר בשנת 2009, היא ואחיה עברה למשמורת של סבתה, קתרין ג'קסון.

בחודש ינואר 2017 הופיעה על שער מגזין רולינג סטון. בחודש מרץ של אותה השנה חתמה על חוזה עם סוכנות הדוגמנות IMG Models. באותה השנה, ג'קסון גילמה דמות משנית בסדרת הטלוויזיה "סטאר".

בשנת 2018 הופיעה בסרט הקולנוע "גרינגו". בשנת 2021 שיחקה בסרט הדרמה "Habit" לצדה של בלה ת'ורן, ושיחקה בסדרת האימה האנתולוגית "סיפורי אימה אמריקאים" שיצר ראיין מרפי לרשת FX.

בשנת 2020, ג'קסון חתמה על חוזה הקלטות עם ריפבליק רקורדס. הסינגל הראשון שלה, "Let Down" יצא לאור ב-29 באוקטובר 2020. את אלבום הבכורה שלה "Wilted" הוציאה לאור ב-18 בנובמבר 2020.

חיים אישיים 
ג'קסון אמרה כי היא מחשיבה את עצמה לאפרו-אמריקאית מצד אביה.

בגיל 15 הייתה מכורה לסמים וניסתה להתאבד מספר פעמים. היא נשלחה לבית ספר טיפולי ביוטה ובחודש אוקטובר 2020 חשפה כי סבלה מהתעללות במוסד. חשיפה זאת באה בעקבות הסרט התיעודי של פריס הילטון אשר סיפרה על חוויות דומות באותו המוסד. ג'קסון סיפרה כי בעקבות החוויה התפתחה אצלה הפרעת דחק פוסט-טראומטית.

בשנת 2018 סיפרה בחשבון האינסטגרם שלה שהיא ביסקסואלית, אך מאוחר יותר הגדירה את עצמה כפאנסקסואלית.

דיסקוגרפיה

אלבומי אולפן
 2020: Wilted

פילמוגרפיה

קולנוע

טלוויזיה

קישורים חיצוניים

הערות שוליים 

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
דוגמניות אמריקאיות
דוגמנים אמריקאים
קליפורניה: אישים
משפחת ג'קסון
זמרות אמריקאיות
זמרים אמריקאים
פאנסקסואליות אמריקאיות
פאנסקסואלים אמריקאים
שחקניות פאנסקסואליות
אמניות ריפבליק רקורדס
אמריקאיות שנולדו ב-1998
אמריקאים שנולדו ב-1998